ҰЛТТЫҚ ЭКОНОМИКА МИНИСТРСІЗ ҚАЛДЫ МА?
"ҰЛТТЫҚ ЭКОНОМИКА МИНИСТРСІЗ ҚАЛДЫ МА?" | "https://abai.kz/post/43803"
TITLE: ҰЛТТЫҚ ЭКОНОМИКА МИНИСТРСІЗ ҚАЛДЫ МА?
URL: https://abai.kz/post/43803
META: "ҰЛТТЫҚ ЭКОНОМИКА МИНИСТРСІЗ ҚАЛДЫ МА?" | "https://abai.kz/post/43803"
DATE: 05.05.2016
AUTHOR(s): Абай-Ақпарат
TOTAL WORDS: 161
TEXT: Тап қазіргі сәтте әлеуметтік желілерде «Ұлттық экономика министрі Ерболат Досаев қызметінен кетті» деген ақпарат тарап жатыр. Бұл сөзді басқа-басқа, журналистикада өзіндік қолтаңбасы бар, салмақты баспасөз өкілдері жазып отыр. Біз мәселенің мән-жайын білмек болып аталған министрліктің қоғаммен байланыс департаментінің міндетін атқарушы Қаламқас Қасенееваға қоңырау шалдық. -          Сау-саламатта боларсыз! Сізді Абай.кз ақпараттық порталынан мазалап тұрмыз. -          Иә, қандай сұрақпен? -          Осы қазір ғана Ұлттық экономика министрі Ерболат Досаев мырза қызметінен кетті деп естідік. Ол кісі лауазымды орнынан өз бетімен кетті ме, әлде?.. -          Не дейсіз?.. Мен бұндай сөзді сізден естіп тұрмын. Министр - орнында. -          Рас па? -          Әрине, рас. -          Рахмет. Байланыс департаментінің өкілі осылай деді. Демек, Досаевқа қатысты шеті қылтиған әңгіме әзірге жалған сияқты. Бірақ, ел іші Ұлттық экономика министрі Досаев пен орынбасары Өскенбаевтың ғана емес, Премьер-министрден бастап қазіргі Үкімет мүшелері алдағы күндері қандай шешім қабылдайтынына елеңдеп, құлақ түріп отыр. Өйткені, қандайда бір шетін жайтты қозғап алып, оның шешімін таба алмайтын Үкімет кез-келген елде өзін жарамсыз танып, Президенттен отставка сұрайды. Abai.kz
